Emomali Rahmon Tojikistonda masjid qurayotganlarni maktablar qurishga chaqirdi

Tojikiston prezidenti Emomali Rahmon mamlakatda masjidlar qurayotgan fuqarolarni maktablar va kasalxonalar qurishga chaqirdi. Bu haqda Asia Plus xabar berdi.

Emomali Rahmon 26-dekabr kuni mamlakat parlamentiga qilgan murojaatida so‘nggi yillarda hashar yo‘li bilan mamlakatda besh mingdan ortiq masjid qurilganini aytgan. Buning uchun hukumatdan yordam so‘ralmagan, barchasi fuqarolarning o‘z hisobidan amalga oshirilgan. Uning aytishicha, ularning barcha katta avlod vakillari uchun qilingan. Prezidentning ta’kidlashicha, endi o‘sib kelayotgan avlod haqida o‘ylash hamda maktab va tibbiy muassasalar qurishga o‘tish vaqti kelgan.
Ma’lum qilinishicha, 2019-yilda Tojikistonda 32 ming o‘rinli 130 ta maktab qurilgan, buning uchun 51,6 million dollar miqdoridagi mablag‘ sarflangan. 2020-yilda 93 million dollar hisobiga 54 ming o‘rinli 181 ta maktab qurish rejalashtirilgan.
Tojikiston prezidentining ma’lum qilishicha, mamlakatning barcha sohasida malakali kadr yetishmaydi. Mazkur kamchilikni to‘ldirish uchun Emomali Rahmon 2020—2040-yillarni mamlakatda “Ta’lim hamda tabiiy va matematik fanlarni rivojlantirish yillari” deb e’lon qilishni taklif etdi.